पाएं अपने शहर की ताज़ा ख़बरें और फ्री ई-पेपरडाउनलोड करें
गोल्फ कोर्स रोड पर गत शनिवार देर रात लगभग 2 बजे बड़ा हादसा हो गया, जिसमें 2 युवकों की दर्दनाक मौत हो गई। मृतकों में आरएसएस के प्रांत संघ संचालक पवन जिंदल का छोटा बेटा गौरव जिंदल व उसका दोस्त शामिल हैं।
देर रात दो बजे सेक्टर-15 पार्ट 2 निवासी उद्यमी 37 वर्षीय गौरव जिंदल घर के नजदीक ही रहने वाले अपने दोस्त 35 वर्षीय सावन खन्ना के साथ अपनी बीएमडब्ल्यू कार से डीएलएफ फेज-1 इलाके से लौट रहे थे। वे अपने एक दोस्त से मिलने गए थे। लौटते वक्त कार अंडरपास की दीवार से टकराने के बाद रैपिड मेट्रो के पिलर से टकराई। रफ्तार बहुत तेज होने की वजह से कार पलटती हुई करीब 300 मीटर से अधिक दूर तक गई। कार के परखच्चे उड़ गए। कार में सवार दोनों लोगों की मौके पर ही मौत हो गई।
सूचना मिलते ही डीएलएफ फेज-2 थाना पुलिस एवं फायर ब्रिगेड की गाड़ी मौके पर पहुंची। काफी मशक्कत के बाद दोनों के शव कार से बाहर निकाले गए। रविवार दोपहर दोनों का अंतिम संस्कार सेक्टर-32 स्थित श्मशान स्थल पर किया गया। डीएलएफ फेज-दो थाने के सब इंस्पेक्टर राजेंद्र कुमार ने बताया कि दोनों के परिजनों ने किसी के खिलाफ कोई शिकायत नहीं दी है। हादसा कार असंतुलित होने की वजह से हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn